# Aleksander Aleksandrovič Blok

### Izvor: Wikipedija

Aleksander Aleksandrovič Blok

Aleksander Aleksandrovič Blok (rus. Александр Александрович Блок, 16. studenog 1880. - 7. kolovoza 1921.) je bio ruski pjesnik, najznačajniji predstavnik ruskog simbolizma.

Odgojen u izrazito intelektualnoj sredini svoje porodice, upoznao se zarana s najboljim dostignućima ruskog i europskog pjesništva kao i modernog lirskog izraza. U književnost ulazi simbolističkim Pjesmama o divnoj dami (Stihi o prekrasnoj dami 1898.-1904.) u kojima obrađuje mistično-religioznu tematiku i u melodioznim stihovima punima nedorečenostiuspijeva izraziti nedefiniranetežnje svoje generacije za nedostižnim idealom.

Postepeno se u njegovu poeziju počinje uvlačiti oštar smisao za životnu realnost i tematika se proširuje motivima iz gradskog života.

Pod utjecajem revolucionarnih gibanja u Rusiji, pjesnik napušta konačno i svoju društvenu izolaciju, priključuje se naprednim strujama i u svojoj najpoznatijoj poemi Dvanaestorica (Dvenadact', 1918.) daje grandioznu simboličnu viziju revolucije.

Stilski, Blok u toj poemi obogaćuje rafiniranu tehniku svog simbolističnog izraza (muzikalnost i ritmička raznolikost stiha, metaforika i simbolika) smionim miješanjem različitih stilova i tehnika (ubacivanjem žargona, parola, satire i parodija, folklornih elemenata itd.), te postaje jednim od preteča moderene europske poezije.

Dobavljeno iz "http://hr.wikipedia.org../../../a/l/e/Aleksander_Aleksandrovi%C4%8D_Blok_c832.html"

Kategorije: Ruski književnici | Pjesnici

##### Views

- Članak
- Razgovor
- Trenutna inačica

##### Traži

##### Drugi jezici

- Български
- বাংলা
- Česky
- Deutsch
- English
- Esperanto
- Eesti
- Suomi
- Français
- ქართული
- Latviešu
- Nederlands
- Polski
- Română
- Русский
- Српски / Srpski
- Svenska
- Тоҷикӣ
- Türkçe
- Українська
- Tiếng Việt